ΓΡΑΠΤΗ ΕΡΩΤΗΣΗ E-2516/99

υποβολή: Sergio Berlato (UEN) προς την Επιτροπή

(22 Δεκεμβρίου 1999)

Θέμα: Οδηγία 79/409/ΕΟΚ για την προστασία των αγρίων πτηνών

Η ευρωπαϊκή οδηγία για την προστασία των αγρίων πτηνών 79/409/ΕΟΚ(1) έχει πλέονπερβεί την εικοσαετία ισχύος και δεδομένου ότι ουδέποτε απετέλεσε αντικείμενο συζητήσεων ή τροποποιήσεων χρειάζεται σήμερα μία σε βάθος αναθεώρηση.

Με την πάροδο των ετών, από μια οδηγία που προέβλεπε, ιδίως στο άρθρο 9, τη δυνατότητα παρέκκλισης για τις περιόδους επιλογής περιορισμένες σε μικρές ποσότητες, αφήνοντας σε κάθε κράτος μέλος την ευθύνη λήψης των αναγκαίων μέτρων για τηνλοποίηση των στόχων που καθόριζε η οδηγία, περάσαμε σε έναν κανονισμό που προβλέπει μόνο απόλυτεςποχρεώσεις.

Λαμβάνοντας στη συνέχειαπόψη ότι η ίδια οδηγία προβλέπει στο παράρτημα II, έναν κατάλογο ειδών που προστατεύονται, όλα δε ταπόλοιπα είδη που δεν περιλαμβάνονται στον κατάλογο αποκλείονται αυτομάτως από το πλαίσιό του, μπορεί η Επιτροπή να προχωρήσει στην αναθεώρηση της οδηγίας 79/409 προκειμένου να προστατευθεί η ουσιαστική διατήρηση των αγρίων πτηνών και του βιοτόπου τουςπό το πρίσμα των βιολογικών και βιογεωγραφικών μεταβολών που έλαβαν χώρα στην Ευρώπη;

(1) ΕΕ L 103 της 25.4.1979, σελ. 1.

Απάντηση της κας Wallstrm εξ ονόματος της Επιτροπής

(19 Ιανουαρίου 2000)

Η οδηγία 79/409/ΕΟΚ της 2 Οκτωβρίου 1979 περί της διατηρήσεως των αγρίων πτηνών έχει τροποποιηθεί πολλές φορές, για παράδειγμα από την οδηγία 85/411/ΕΟΚ της 25ης Ιουλίου 1985(1), την οδηγία 91/244/ΕΟΚ της 6ης Μαρτίου 1991(2), την οδηγία 94/24/ΕΚ της 8ης Ιουνίου 1994(3) και την οδηγία 97/49/ΕΚ της 29ης Ιουλίου 1997(4) (χωρίς να αναφέρονται οι τροποποιήσεις που προκύπτουν από την ένταξη της Ελλάδας, της Ισπανίας και της Πορτογαλίας).

Το πεδίο εφαρμογής της οδηγίας 79/409/ΕΟΚ καλύπτει όλα τα είδη αγρίων πτηνών στο ευρωπαϊκό έδαφος των κρατών μελών για το οποίο ισχύει η συνθήκη. Το άρθρο 1 της οδηγίας προβλέπει ότι όλα τα είδη πτηνών που ζουν εκ φύσεως σε άγρια κατάσταση καλύπτονται από την οδηγία. Καλύπτει την προστασία, τη διαχείριση και τον έλεγχο των ειδών αυτών και προβλέπει κανόνες για την εκμετάλλευσή τους. Το άρθρο 5 ζητεί από τα κράτη μέλη να λάβουν τα απαραίτητα μέτρα ώστε να εγκαθιδρύσουν γενικό σύστημα προστασίας όλων των ειδών πτηνών που προβλέπονται στο άρθρο 1, απαγορεύοντας ιδίως: α) τον εκ προθέσεως φόνο ή σύλληψη με οιονδήποτε τρόπο" β) την εκ προθέσεως καταστροφή ή βλάβη των φωλεών ή των αυγών και της αφαιρέσεως των φωλεών" γ) τη συλλογή των αυγών στη φύση και την κατοχή τους έστω και κενών" δ) τη σκόπιμη ενόχληση των πτηνών ιδιαίτερα κατά την περίοδο αναπαραγωγής και εξαρτήσεως, όταν αυτή έχει σημαντικές συνέπειες σε σχέση με τους αντικειμενικούς σκοπούς της παρούσας οδηγίας" ε) την κατοχή των ειδών πτηνών των οποίων απαγορεύεται η θήρα και σύλληψη.

Δεδομένου αυτού του γενικού συστήματος προστασίας για όλα τα είδη αγρίων πτηνών, το άρθρο 4 προβλέπει είδη αγρίων πτηνών που παρατίθενται στο παράρτημα Ι της οδηγίας, με ειδικά μέτρα διατήρησης που αφορούν το ενδιαίτημά τους, προκειμένου να διασφαλίζεται η επιβίωσή τους και η αναπαραγωγή τους στην περιοχή εξαπλώσεώς τους. Το άρθρο 7 αναφέρει ότι, λόγω του επιπέδου πληθυσμού τους, της γεωγραφικής κατανομής και του ρυθμού αναπαραγωγής τους στο σύνολο της Κοινότητας, τα είδη που παρατίθενται στο παράρτημα ΙΙ μπορούν να αποτελέσουν το αντικείμενη θηρευτικών πράξεων βάσει εθνικής νομοθεσίας, χωρίς να θέτουν σε κίνδυνο τις προσπάθειες διατήρησής τους στη ζώνη εξαπλώσεώς τους (τα είδη που αναφέρονται στο παράρτημα ΙΙ/1 μπορούν να αποτελούν αντικείμενο θηρευτικών πράξεων στον γεωγραφικό θαλάσσιο και χερσαίο χώρο, στον οποίο ισχύει αυτή η οδηγία, ενώ τα είδη που περιλαμβάνονται στο παράρτημα ΙΙ/2 μπορούν να αποτελούν το αντικείμενο θήρευσης μόνο στα κράτη μέλη σε σχέση με τα οποία αναφέρονται. Το άρθρο 9, στο οποίο αναφέρεται το Αξιότιμο Μέλος του Ευρωπαϊκού Κοινοβουλίου, παραθέτει απαιτήσεις και προϋποθέσεις βάσει των οποίων γίνονται δεκτές εξαιρέσεις προς τις διατάξεις της οδηγίας.

Επομένως, βάσει της οδηγίας 79/409/ΕΟΚ, όλα τα είδη αγρίων πτηνών προστατεύονται από γενικό σύστημα διατήρησης. Ιδίως, εκείνα που παρατίθενται στο παράρτημα Ι αποτελούν το αντικείμενο αυστηρότερου συστήματος διατήρησης. Εκείνα που απαριθμούνται στο παράρτημα ΙΙ αποτελούν το αντικείμενο λιγότερου αυστηρού συστήματος διατήρησης. Εξαιρέσεις από τις διατάξεις της οδηγίας μπορούν να επιτρέπονταιπό αυστηρές προϋποθέσεις. Οι διατάξεις της οδηγίας, εάν εφαρμόζονται ορθά από τα κράτη μέλη, εγγυώνται τη διατήρηση όλων των ευρωπαϊκών ειδών αγρίων πτηνών, επιτρέποντας παράλληλα τη λελογισμένη χρήση τους και τον εξισορροπημένο οικολογικό έλεγχο. Κατά συνέπεια, η Επιτροπή θεωρεί ότι δεν δικαιολογείται προς το παρόν θεμελιώδης τροποποίηση της οδηγίας 79/409/ΕΟΚ.

(1) ΕΕ L 233 της 30.8.1985.

(2) ΕΕ L 115 της 8.5.1991.

(3) ΕΕ L 164 της 30.6.1994.

(4) ΕΕ L 223 της 13.8.1997.